SHIP1
పాతనౌకల ఉక్కుపై 2.5% సుంకం రద్దుకు కేంద్రం నో!
న్యూఢిల్లీ,: కేంద్ర ప్రభుత్వం పాడైయిన షిప్పింగ్‌ యూనిట్ల దిగుమతులకు సంబంధించి సుంకం ఎత్తి వేయాలన్న ప్రతిపాదనను తిరస్కరించింది. సుంకం తొలగించడం వల్ల దేశీయంగా ఇనుము ఉక్కు ఉత్పత్తిదారులకు భారం పడుతుందని కేంద్రం భావిస్తోంది. గుజరాత్‌ప్రభుత్వం చేసిన ప్రతిపాదన షిప్‌ రీసైక్లింగ్‌కు దారితీస్తుందని, 2.5శాతం బేసిక్‌ కస్టమ్స్‌సుంకం రద్దుకు చేసిన ప్రతిపాదన వీలుపడదని కేంద్రం వెల్లడించింది. దీనివల్ల ఇనుము ఉక్కు ఉత్పత్తిదారులకు నష్టం వస్తుందని, దేశీయ మార్కెట్లలో డిమాండ్‌ పడిపోతుందని వెల్లడించారు. రాష్ట్ర ప్రభుత్వ లెక్కలప్రకారం 2.5 బేసిక్‌ కస్టమ్స్‌సుంకాన్ని ఖాయిలాపడిన నౌకలకు ఇతర నిర్మా ణాలకు వర్తిస్తుంది. ఈ సుంకాన్ని రద్దుచేస్తే భారత్‌లోని షిప్‌బ్రేకింగ్‌ పరిశ్రమ చైనా, పాకిస్థాన్‌తో పోటీపడుతుందని, ఈ దేశాల్లో ఎలాంటి దిగుమతి సుంకాన్ని విధించడంలేదని వెల్లడించారు.
ఈ నౌకాతుక్కును కరిగించి ఇనుము స్టీల్‌ ఉత్ప త్తులకు వినియోగించడం వల్ల దేశీయ అసలు ఉత్పత్తులు దెబ్బ తింటాయని కేంద్రం భావిస్తోంది. షిప్‌ రీసైక్లింగ్‌పరంగా భారత్‌ కు అంతర్జాతీయంగా 35శాతం వాటాతో ఉంది. టన్నుల గుణి జాల్లో పాత షిప్‌లను దిగుమతిచేసుకుని స్క్రాప్‌కిందకు మారు స్తుంది. భారత్‌లో గుజరాత్‌ ఈ విభాగంలో మార్కెట్‌ లీడర్‌గా ఉంది. 90శాతం నౌకల రీసైక్లింగ్‌ అలాంగ్‌ సోసియా షిప్‌ రీసైక్లింగ్‌ యార్డులోనే కొనసాగుతున్నట్లు తేలింది. గుజరాత్‌ మారిటైమ్‌ బోర్డు 1982లో ఈ యార్డును వృద్ధిచేసింది. ప్రత్య క్షంగాను, పరోక్షంగాను 1.5 లక్షలమందికి ఉపాధిని కల్పిస్తున్నది. ఏడువేల నౌకలను రీసైకిల్‌ చేయడం ద్వారా సుమారు 54 మిలియన్ల ఉక్కును సేకరిస్తుందని గుజరాత్‌ప్రభుత్వం ప్రకటించింది. షిప్‌ రీసైక్లింగ్‌ విభాగం దేశీయంగా ఉన్న ఉక్కు డిమాండ్‌లో రెండుశాతం పరిష్కరిస్తుందని, సహజవనరులను పొదుపుచేయడం ద్వారా విదేశీ కరెన్సీ అవసరాలను కూడా పరిష్కరిస్తుందని అంచనా.అంతేకాకుండా ముడి ఇనుము ఉక్కు దిగుమతులను కూడా తగ్గించుకునే అవకాశం ఉంటుందని అంచనా. కేంద్రం ఇటీవల నిర్వహించిన సమావేశంలో ఉక్కు మంత్రిత్వశాఖ నుంచి పదేపదే వచ్చిన విజ్ఞప్తులను పరిగణనలోనికి తీసుకుని ఇనుము ఉక్కు ప్లేట్లు, హాట్‌రోల్డ్‌ కాయిల్స్‌, కోల్‌రోల్డ్‌ కాయిల్స్‌పై సుంకాన్ని ఐదు శాతంనుంచి 12.5 శాతానికి పెంచింది. 2016లోనే గుజరాత్‌ప్రభుత్వం షిప్‌ రీసైక్లింగ్‌ విధానాన్ని ప్రకటిం చింది.
ఈ రంగంలో పెట్టుబడులకు మరింత ఊతం ఇచ్చేందుకువీలుగా పర్యావరణ సహిత పారిశ్రామికకార్యకలాపాలకు అలాంగ్‌ సోసియాను కేంద్రంగా చేసింది. 2011-15మధ్యకాలంలో 50శాతం షిప్‌లను చెత్తరూపంలోకి మార్చి ఇనుము, ఉక్కునువేరుచేసింది. రూపాయిమారకం విలువలు తగ్గడం, అమెరికా డాలర్‌తో రూపాయి మరింత అనిశ్చితి పరిస్థితులు ఎదురు కావడంతో షిప్‌ బ్రేకింగ్‌ యజమానులు తమ కొనుగోళ్లను వాయిదా వేసుకున్నారు. వివిధ దేశాల నుంచి పాత నౌకలను దిగుమతి చేసు కుని వాటిని ఇక్కడియార్డుల్లో విడిభాగాలను వేరుచేస్తారు. చైనా, పాకిస్థాన్‌, బంగ్లాదేశ్‌ల నుంచి గట్టిపోటీ ఎదురుకావడం, దేశీయంగా పాత ఇనుము ఉక్కుల ధరలు నత్తనడకన పెరగడం వంటివాటితో లాభదాయకతపై దృష్టిపెట్టిన యాజమాన్యాలు ఇటీవల కొంతమేర కార్యకలాపాలు తగ్గించా యి. అందువల్లనే ఈ సుంకం తగ్గిస్తే ఈరంగం మరింత వృద్ధిచెందగలదన్న గుజరాత్‌ ప్రభుత్వవిజ్ఞప్తి దేశీయ ఉక్కుపరిశ్రమను దెబ్బతీస్తుందన్న వాదనతో కేంద్రం తిరస్కరించింది.